Na temelju članka 54. stavka 1. Zakona o ustanovama („Narodne novine“ broj 76/93, 29/97, 47/99, 35/08) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 – RUSRH, 152/14, 7/17) Školski odbor Osnovne škole Sela,na 3. sjednici održanoj dana 1.3.2017. uz prethodnu suglasnost Grada Siska, Klasa : \_\_\_\_\_\_\_\_\_\_\_\_\_, Ur.broj : \_\_\_\_\_\_\_\_\_\_\_\_ od dana \_\_\_\_\_\_\_\_ donosi:

**PRIJEDLOG**

**IZMJENE I DOPUNE STATUTA**

**OSNOVNE ŠKOLE SELA**

Članak 1.

U Statutu Osnovne škole Sela članak 38.

* stavak 1.mijenja se i glasi :

„O izboru jednog ( 1 ) člana Školskog odbora iz reda roditelja koji nije radnik Škole odlučuju roditelji na sjednici Vijeća roditelja.“

* stavak 3.mijenja se i glasi :

„Svaki roditelj može sam istaknuti svoju kandidaturu, osim ako je član Vijeća roditelja istodobno i radnik Škole.“

Članak 2.

U Statutu Osnovne škole Sela briše se stavak 4. članka 60.

Članak 3.

Članak 105. mijenja se i glasi:

„Izostanak učenika s nastave, u slučaju pravodobnog zahtjeva roditelja, može odobriti:

– učitelj za izostanak tijekom nastavnoga dana,

– razrednik za izostanak do tri (pojedinačna ili uzastopna) radna dana,

– ravnatelj za izostanak do sedam (uzastopnih) radnih dana,

– učiteljsko vijeće za izostanak do petnaest (uzastopnih) radnih dana,

Pravodobnim zahtjevom roditelja za izostanak učenika s nastave prema stavku 1. ovoga članka smatra se :

-usmeni ili pisani zahtjev učitelju najkasnije neposredno prije početka nastave za izostanak tijekom nastavnoga dana, a pisani zahtjev razredniku za izostanak do tri pojedinačna ili uzastopna radna dana najkasnije jedan dan prije izostanka,

- pisani zahtjev ravnatelju za izostanak najkasnije tri dana prije izostanka,

- pisani zahtjev učiteljskom vijeću najkasnije osam dana prije izostanka.

Roditelj može, više puta godišnje, opravdati izostanak svoga djeteta u trajanju do tri radna dana, a za koje nije pravodobno podnesen zahtjev za odobrenjem sukladno stavcima 1. i 2. ovoga članka.

Opravdanost izostanka s nastave zbog zdravstvenih razloga u trajanju duljem od tri radna dana uzastopno dokazuje se liječničkom potvrdom.

Izostanak učenika s nastave može se opravdati i odgovarajućom potvrdom nadležne institucije, ustanove ili druge nadležne fizičke ili pravne osobe (Ministarstvo unutarnjih poslova, sud, nadležni centar za socijalnu skrb, ustanova u koju je učenik uključen zbog pružanja pomoći ili dijagnostike, škola s umjetničkim programima, škola stranih jezika, učenički dom, sportski klub, kulturno-umjetničko društvo, kazalište u koje je učenik uključen, specijalistička ordinacija u kojoj je obavljen pregled ili dijagnostička pretraga i drugo), uključujući i e-potvrdu o narudžbi za pregled u zdravstvenoj ustanovi.

Neopravdanim izostankom učenika s nastave smatra se izostanak koji nije odobren ili opravdan sukladno odredbama stavaka 1., 2,. 3., 4. i 5. ovoga članka.

Izostanak učenika s nastave prema stavcima 3., 4. i 5. ovoga članka obvezno je opravdati dostavljanjem razredniku ispričnice roditelja, liječničke potvrde ili odgovarajuće potvrde nadležne institucije najkasnije u roku od pet dana od povratka učenika na nastavu.“

Članak 4.

Članak 173. briše se.

Članak 5.

Ove Izmjene i dopune Statuta stupaju na snagu danom objave na oglasnoj ploči Škole.

Stupanjem na snagu Izmjena i dopuna Statuta prestaju važiti odredbe koje su mijenjane, odnosno donesene 10.03.2016.godine.

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dubravka Gregurić

Ove Izmjene i dopune Statuta objavljene su na oglasnoj ploči Škole \_\_\_\_\_\_\_\_\_, a stupile su na snagu \_\_\_\_\_\_\_\_\_\_\_\_\_\_\_.

Ravnateljica Škole:

\_\_\_\_\_\_\_\_\_\_\_\_\_\_\_\_\_\_\_\_\_

Đurđica Bočina

OSNOVNA ŠKOLA SELA

SELA

Klasa: 003-06/17-02/08

Ur. broj: 2176-17-02-17-09

Sisak, 1.03.2017.

Na 3. sjednici Školskog odbora održanoj 1.03.2017. godine donesena je

**O D L U K A**

**o usvajanju prijedloga Izmjena i dopuna Statuta OŠ Sela, Sela**

I.

Donosi se Odluka kojom se usvaja prijedlog Izmjena i dopuna Statuta OŠ Sela, Sela.

II.

Ova Odluka stupa na snagu danom usvajanja.

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_

/ Dubravka Gregurić /